**ÅRSMELDING 2019 FOR MELHUS BONDELAG**

Melhus Bondelag har medlemmer pr 7.okt 2019 247 medlemmer.

18 er utmeldte

7 nye medlemmer

Styret har bestått av: Jorid Jagtøyen (leder), Arnt Ove Løvås (nestleder/studieleder), Kåre Magnar Presthus (kasserer) , Helge Sunnset (styremedlem) og John Langland ( styremedlem).

Varamedlemmer er Ola Stav, Aud Kari Klungen og Anders Småøyen

Vi har hatt 4 styremøter, og mye kontakt pr mail og SMS.

**Aktiviteter i 2019:**

**Sentrale- regionale arrangement**

Leder, nestleder og styremedlem Kåre Magnar Presthus deltok på regionmøtet i Trøndelag Bondelag den 23 januar.

Leder og styremedlem John Langland var på årsmøtet i Trøndelag Bondelag 20 – 21 mars.

Lokallagets fadder er Odd Arne Hoel, Oppdal. Han sitter i styret for Trøndelag Bondelag.

Jorid Jagtøyen har vært 2. vara til fylkesstyret i perioden mars – nov 2019.

Jordbruksoppgjøret – her inviterte vi medlemmene til åpent medlemsmøte og studiering i forkant av jordbruksoppgjøret 2019, der vi også besvarte quest-back den 14/2- 19.

**SMIL- midler:**

Vi har deltatt på møte med Melhus kommune om bruk av SMIL-midler i kommunen. Vi har fått en god dialog med landbrukskontoret v/ Anders Braa, ang SMIL – midler og grøftetilskudd, med mål om å få opp bruken og ha en god dialog.

Fra Landbrukskontoret v/ Anders Brå opplyses det om følgende: Det er stor interesse rundt SMIL- midlene, og det ser ut som at vi har lyktes med å få opp interessen. Ramma er brukt opp, og vi har fått ekstra tildeling fra Fylkesmannen for 2. år på rad.

For drenering, har det vært en liten nedgang i interessen etter stor søknadsmengde i 2018. Det ble da også gjort et fremstøt. Mulig må det gjøres noe tilsvarende i 2020, for å få økt søknadene. Mulig tilskuddet oppleves som lavt. Drenering går litt i daler avh om bonden tenker å drenere.

Ang vedtatte landbruksplan, er det startet opp grovforprosjekt på Hølonda.

**NiT Melhus:**

Vi representerer landbruket i fagrådet i næringsforeninga i kommunen. Vi er dermed godt orientert og kan påvirke uttalelser fra næringslivet. Vi deltar på frokostmøter og den årlige næringskonferansen på TrønderTun, og har også innspill til tema som skal taes opp. Dette er en viktig arena for oss.

**Smak og Opplev Melhus (SOM):**

Et samarbeid mellom MelhusBanken, NiT Melhus og oss, der vi er representert i styret. Dette er noe det fortsatt ønskes vi representeres i.

I Årsmøte vil vi få en orientering i statusen til SOM.

Styret har vedtatt at vi ønsker at Melhus Bondelag skal melde seg inn i nettverket, og innbetale en årlig andel på ca 3-5000,-. Det er positivt at vi følger opp det vi har vært med på å etablere- samt at vi når mange medlemmer med informasjon om muligheter.

Flere lokalmatprodusenter er tilknyttet nettverket, og fortsatt jobbes det med opplevelses-biten. Smak og Opplev Melhus har befestet seg blant innbyggerne, og deltar på flere arrangement gjennom året. De har deltatt på Bondens Marked i Melhus, Åpen Gård på Øya, Jul i Melhus og også i år gjort Melhus synlig som matregion på Trøndersk Matfestival i Trondheim sentrum 3 dager i august.

Nå jobbes det med å få støtte til å ansette en administrator i ca 20 % stilling.

SOM har solgt lokalmat fra følgende produsenter; Haugen Gård, Oppstu gård og eggutsalg, Melhus Bakeri, Eidsmo Kjøtt, Cafe’ Schei Jacobsen, Merkevare, Gammelgården Lysklett Melhusgården Øvre. År, Moulangerie, Blinde Bonde og Babe og Sørstu Gård.

**Trøndersk Matmanifest**

Melhus Kommune v/ ordfører signerte Trøndersk Matmanifest i mars 2017, Dette er et viktig signal for trønderske og lokale matprodusenter, der intensjonen er å fremsnakke, formidle kunnskap, historie og velge lokalmat. Melhus Kommune ble den 4 kommunen som signerte Matmanifestet. Dette er viktig å huske på.

**MEF – Maskinentreprenørenes forbund**

Vi har hatt et styremøte med informasjon og dialog med MEF den 17/6- 19.

Formålet er plan for grus- pukk og deponi i Melhus. Denne skal rulleres i 2020. Det ønskes små tipper og muligheter for å endre landbruksterreng- se muligheter for å forbedre dyrket areal. Det er viktig at landbruket melder inn behov når arealplan for Melhus skal revideres. Melhus Bondelag ønsker areal som kan arronderes med overskuddsmasser – der det er potensiale for nydyrking. Det må sees på gebyrregulativ og regelverk. Det er ikke tilskudd til nydyrking. Opplysning til grunneiere trengs. Landbruksrådgivinga må inn. Mulig vi bør kjøre et eget temamøte på dette i 2020.

**Åpen Gård Melhus**

Er norges største åpen-gård arrangement, og skjedde 20 og 21 september. Anders Eggen er vår mann inn i komiteen. I år var temaet «teknologisk presisjonslandbruk» med egen fagdag for næringa fredag 20 sept. Det var lite påmeldte bondelagsmedlemmer til dette høyaktuelle temaet.

Medarrangører er MelhusBanken, Øya Gård, Horg og Flå bygdeungdomslag, Allskog, Hølonda bondelag og Norsk Landbruksrådgiving.

Arrangementet fikk mye medieomtale, og trakk 2500 gjester. Vi stiller med parkeringsvakter og stand med informasjon og kornmaling- veldig godt besøkt.

**Kommuneplaner / regionale planer**

Vi har sendt høringsuttalelse vedrørende Gaula Natursenter og høringen om pelsdyrproduksjon i Norge.

Ellers har vi fulgt med på sentrumsplanen som vi tidligere har sendt høringsinnspill på.

Karl Gunnar Hovin har deltatt i arbeidsgruppe ang Fylkesmannens utredning vedrørende Gaulaplanen, og han har deltatt på flere møter i forbindelse med dette.

Vi venter fortsatt på en kommende frilufts plan som skal på høring.

Vi har søkt og fått tildelt aktive lokallagsmidler for 2019.

Styret ønsker å takke de som har deltatt i bondelagets arbeid i 2019.

Arbeidsplan Melhus Bondelag 2019, vedlagt

Årsmøtet settes til 13.11.19, på Cafe Schei Jacobsen

**Melhus 08.10.2019**

For styret

Jorid Oliv Jagtøyen

Lokallagsleder Melhus Bondelag